Paul Auster, celebrul scriitor american cunoscut pentru romanele sale captivante, poemele și scenariile de film, a încetat din viață la vârsta de 77 de ani, în urma complicațiilor cauzate de cancerul de plămâni.
Auster a fost unul dintre cei mai influenți autori contemporani, renumit în special pentru ”Trilogia New York-ului”, o serie de romane care l-au propulsat pe scena literară internațională. Opera sa vastă a fost mereu apreciată pentru profunzimea psihologică, explorarea temelor existențiale și pentru abordarea sa stilistică unică.
“Paul s-a stins în această seară”
Decesul său a fost un moment de mare tristețe pentru comunitatea literară și pentru admiratorii săi din întreaga lume, care îl vor aminti întotdeauna ca pe unul dintre cei mai remarcabili scriitori ai timpurilor noastre.
“Paul s-a stins în această seară, în casa sa, înconjurat de cei apropiaţi”, a scris marţi Lynden, o prietenă de familie.
Auster nu s-a născut în New York, ci în statul vecin, New Jersey. A devenit o adevărată icoană pe măsură ce reputația sa a crescut prin lucrări precum cea deja menționată, „Trilogia New York-ului”, notează as.com.
Aceasta nu a fost singura sa lucrare apreciată de critici, publicând anual o nouă carte. Talentul său a strălucit cu creații precum “4 3 2 2 1”, «The Book of Illusions», «Moon Palace» și «The Brooklyn Follies», printre altele. În plus, a scris colecții de povestiri, eseuri, poezii, piese de teatru și scenarii, făcând primii pași în lumea cinematografiei cu scenariul pentru filmul “Smoke” din 1995.
Trebuie să amintim și ultimul său roman, “Baumgartner”, publicat anul trecut, în care este vorba despre Sy Baumgartner, un profesor de filozofie și scriitor pe cale să se pensioneze, care și-a pierdut soția, Anna, într-un accident petrecut cu zece ani înainte. Un roman de doar 200 de pagini care a sosit chiar în momentul în care a fost diagnosticat cu cancer și care povestește un episod al vieții: bătrânețea.